**ЕПИДЕМИОЛОШКИ КАРАКТЕРИСТИКИ НА БРУЦЕЛОЗАТА ВО ШТИП ВО ПЕРИОДОТ ОД 1987 ДО 2011 ГОДИНА**

Шуманов Ѓ1.,Јанкуловска-Здравковска М1., Грков В.,2Данилова М1. 1Универзитет „ Гоце Делчев“- Штип Факултет за медицински науки 2Центар за јавно здравје-Штип

**Цел:**.Да се анализират и прикажат епидемиолошките карактеристики на хуманата

бруцелоза во Штип и околните села во периодот 1987–2011.

**Материјал и методи:**Ретроспективна студија направена врз основа на епидемиолошки извештаи и официјални податоци за болните од бруцелоза, од Центарот за јавно здравје во Штип и Институтот за јавно здравје во Скопје.

**Резултати и дискусија:** Од 1987 година до декември 2011 година регистрирани се вкупно 535 болни од бруцелоза со вкупен морбидитет од 1119,3/100.000 и со просечна годишна стапка на инциденцата од 43,9/100.000. Во овој период најголем број на заболени од бруцелоза е забележан во 2007 година (56 болни), додека најмал број на заболени е забележан во 1991 (3 болни, во 1990 година не се регистрирани болни од бруцелоза). Од вкупниот број на пријавени случаи во периодот 1987–2011, 24% се од градот Штип, додека 76% од околните села. Според родовата застапеност 65% се лица од машки пол и 35% се лица од женски пол. Само 7,4% од болните се на возраст под 7 години, додека најголемиот број од болните се на возраст меѓу 26 и 55 години (50%). Сезонската дистрибуција на заболените покажува дека интензитетот на болеста е најизразен во месеците мај (16,9%) и јуни (14,3%), што се совпаѓа со другите подрачја на Р. Македонија во кои бруцелозата е присутна.

**Заклучок:** Бруцелозата останува значаен и упорен социјално-економски и здравствен проблем во Р.Македонија. За поитензивна елиминација и ерадикација на оваа болест од нашата земја, неопходен е синхронизиран и релевантен, интерсекторски пристап, кој ќе функционира во континуитет без поголеми осцилации.